Tragedija od koje je strahovala cela Srbija - telo devojčice Tijane Jurić koja je nestala pre 13 dana nađeno kod Sombora. Osumnjičeni za ubistvo policiju posle priznanja odveo do mesta na kom je zakopao dete. Osumnjičen Dragan Đurić

Đurić je rodom iz mesta Aleksa Šantić, nedaleko od Bajmoka, saznaju "Novosti", a prema navodima ministra policije, on je nastanjen u Beogradu i po zanimanju je mesar. Ima mesaru u Surčinu.

Beživotno telo Tijane Jurić (15) pronađeno je u okolini Sombora, a pripadnici MUP-a priveli su u sredu uveče muškarca za koga se sumnja da je pre 13 dana oteo devojčicu. Devojčicu je ubio otmičar koji je u sredu uveče uhapšen na teritoriji Beograda. Osumnjičeni za ubistvo je, kako prenose beogradski mediji, je u Bajmoku tog kobnog dana bio gost. Tijana je ubijena iste noći kada je oteta, a njeno telo je zakopano nedaleko od Sombora. Mesar osumnjičen za ubistvo devojčice Tijane Jurić trenutno se nalazi u policiji u Subotici, javlja "Kurir". Njemu će, po mesnoj nadležnosti, nakon završetka istrage biti i suđeno pred nadležnim sudom u Subotici, prenosi štampa.

Pogledajte 00:00 Tijana Tijana Izvor: Tanjug Izvor: Tanjug

Ministar policije Nebojša Stefanović potvrdio je da je policija uhapsila lice za koje se sumnja da je ubica Tijane Jurić.

"Svi ljudi iz policije koji su radili na ovom slučaju su duboko potreseni njenim svirepim ubistvom. Kao roditelj i ministar smatram da ovakav zločin zaslužuje isključivo najtežu kaznu", rekao je ministar Stefanović na mestu gdeje pronađena Tijana.

Osumnjičeni je uhapšen u Beogradu a nakon hapšenja, i višesatnog ispitivanja priznao da je ubio devojčicu i policiju doveo na mesto gde je zakopao.

Odmah zatim, policija je počela otkopavanje i telo je poslato na obdukciju.

Mesto gde je pronađeno telo je deponija, pored državnog puta drugog reda, koja nije u funkciji već godinama.



Kako piše "Blic", osumnjičeni je uhapšen juče oko 22 sata, a do njega se došlo nakon saslušanja više stotina osoba koje su ispitivane povodom nestanka nesrećne devojčice.

Prema nezvaničnim saznanjima, otmičar je kobne večeri dugo posmatrao Tijanu.Kad je ona sama krenula ka sportskom centru „Rata“ kako bi vratila pozajmljeni duks, kidnaper je tada zgrabio Tijanu i počeo da je uvlači u kola. Hrabra devojčica, međutim, pokušala je da se otme i pobegne, a u toj borbi odlomio joj se nokat i spala patika, koji su kasnije pronađeni u istrazi.



Kako navodi "Blic", osumnjičeni je popio nekoliko pića i oteo devojčicu.

Nepotvrđene informacije govore da je on ugušio devojčicu.

Osumnjičeni za otmicu i ubistvo, koji je lociran i uhapšen u okviru opsežne policijske akcije, nalazi se u pritvoru i pod daljom istragom, kažu za Tanjug u MUP-u Srbije.

Motivi ovog zločina još uvek nisu utvrđeni.

Ministar unutrašnjih poslova Nebojša Stefanović i direktor policije Milorad Veljović u sredu uveče bili su u Bajmoku.





Tijana Jurić (15) je poslednji put viđena 26. jula, 25 minuta posle ponoći, nedaleko od Sportskog centra "Rata" u Bajmoku. Oko 500 Bajmočana, policajci, žandarmerija, psi tragači pretražili su u subotu naselje Ratu, ceo Bajmok i okolinu. Jedino što je tada pronađeno na "letnjem putu", u blizini kanala iz kojeg su vatrogasci ispumpali vodu, jeste bela starka za koju prijatelji i porodica tvrde da je njena.



Odmah posle njenog nestanka, u potragu su se, pored srpske i mađarske policije, uključili Evropol i Interpol, kao i međunarodni sajt posvećen nestaloj deci u Evropi.



Najviši zvaničnici srpske policije opisali su potragu za Tijanom Jurić kao "prioritet nad svim prioritetima".